Patrono de designo

Le patronos de designo es le base pro le cerca de solutiones a problemas commun in le disveloppamento de programmatura e altere areas referente al designo de interaction o interfacies.

Un patrono de designo resulta esser un solution a un problema de designo. A fin que un solution es considerate un patrono debe posseder certe characteristicas. Un characteristica es que illo debe haber su efficacia examinate per resolver problemas simile in occasiones anterior. Altere characteristica es que illo debe esser reutilisabile, in altere parolas, illo debe esser applicabile a differente problemas de designo in distincte circumstantias.

 Breve revista historic 
In 1979 le architecto Christopher Alexander ha apportate al mundo del architectura le libro The Timeless Way of Building; in illo, ille proponeva le apprentissage e uso de un serie de patronos pro le construction de edificios de un major qualitate. Iste major qualitate se refereva al architectura antique e le minor qualitate correspondeva al architectura moderne, e le rumper con le architectura antique habeva perdite iste connexion con lo que le personas considerava qui esseva de qualitate.

In parolas de iste autor, "Cata patrono describe un problema qui occurre un infinitate de vices in nostre ambiente, assi como le solution mesme, de tal maniera que nos pote usar iste solution un million de vices in le futuro sin deber repensar a illo de nove."

Le patronos que Christopher Alexander e su collegas ha definite, publicate in un volumine denominate A Pattern Language, es un intento de formalisar e traducer, de un forma practic, generationes de cognoscentia architectural. Le patronos non es principios abstracte qui require su rediscoperta pro obtener un application satisfactori, e illo non es specific a un situation particular o cultural; illo es alque intermedie. Un patrono defini un possibile solution correcte pro un problema de designo dentro de un contexto donate, per describer le qualitates invariante de tote le solutiones. Dentro del solutiones de Christopher Alexander on discoperi p.ex. como on debe designar citates.

Plus tarde, in 1987, Ward Cunningham e Kent Beck, superpassates per le povre trainamento que le nove programmatores recipeva in orientation a objectos, demandava como on poteva capturar le bon ideas pro postea passar los de alcun maniera al nove programmatores recentemente instructe in hereditate e polymorphismo. Per leger Alexander, illes comprendeva le parallelo que existeva inter le bon architectura proposte per Alexander e le bon architectura OO, alora illes ha usate varie ideas de Alexander pro disveloppar cinque patronos de interaction homine-computator (HCI) e illes ha publicate un articulo in OOPSLA-87 titulate Using Pattern Languages for OO Programs.

Nonobstante, il non ha essite usque principios del decennio de 1990 quando le patronos de designo ha habite un grande successo in le mundo del informatica a partir del publication del libro Design Patterns scripte per le gruppo Gang of Four (GoF) composte per Erich Gamma, Richard Helm, Ralph Johnson e John Vlissides, in le qual 23 patronos de designo commun se colligeva.

 Objectivos del patronos 
Le patronos de designo assere:
 Provider catalogos de elementos reusabile in le designo de systemas de programmatura.
 Evitar le reiteration in le cerca de solutiones a problemas jam cognoscite e solutionate anteriormente.
 Formalisar un vocabulario commun inter designatores.
 Standardisar le modo in que on realisa le designo.
 Facilitar le apprentissage del nove generationes de designatores per condensar cognoscentia jam existente.

In addition, illos non assere:
 Imponer certe alternativas de designo facie a facie alteres.
 Eliminar le creativitate inherente al processo de designo.

Usar le patronos non es obligatori, illo es solmente consiliabile in le caso de haber le mesme problema o simile que le patrono solve. Il sempre debe tener in mente que in un caso particular on non pote applicar le patronos. "Abusar o fortiar le uso del patronos pote esser un error".

 Categorias de patronos 

 Patronos creational 

 Patronos structural 

 Patronos de comportamento 

 Patronos de interaction 

 Bibligraphia 

 Referentias 


Categoria:Ingenieria de programmatura